CON E BARIO DI "BOTON” NA SANTA CRUZ A HAYA SU NOMBER 





Kisas poco hende na 
Aruba sa e berdadero 
historia tras di e nomber 
di e luga aki na Santa 
Cruz, pabou di 
Jamanota, cual ta ser 
yama “Boton”. Pero e 
residentenan di e bario si 
sa di unda e nomber a 
bin. Sinembargo, nan no 
por bisa ki tempo e 
nomber a ser usa pa 
prome biaha. Pero 
esnan cu a bin despues 
ta bisa cu e nomber muy 
probabel ta bay bek te 
na nan antecedentenan. 


E bario “Boton” ta ser 
yama asina pasobra 
botonnan a ser traha y 
haya na e sitio ey den 
tempo bieu y un tempo 
ainda por a haya algun 


T eybanda. E botonnan aki 


ES tambe tin algo peculiar 


cu nan. Nan tin 
solamente un buraco den 
centro y nan a ser traha 
pa e  Indjannan den 
tempo antaño, for di 
pidanan di cocolishi of 
casca di calco. Nan tin 


== forma rondo mescos cu 





Foyan Maduro y su suegro Francisco Curiel 


botonnan normal y nan a 
ser traha den varios 
tamaño. 

Ki obheto Indjannan a usa pa traha e buraco den e centro ta solamente por 
ser adivina. Como cu e casca di calco ta basta duro, nan mester tabatin 
algun obheto skerpi den nan dianan pa por a bora un buraco.di 1/16 of 1/8 
di un duim. 


= Tampoco no ta conoci por 
cierto cu nan a ser usa 
berdaderamente como boton of 
podise pa traha coyar of 
armband. 


Na aña 1975, un amigo y 
colega di trabou di mi, Sr. 
= Laureano (Foyan) Maduro, un 

= Assistant Operator na Acid 
= Plant na Lago, e tempo ey 
tabata biba cerca di e tereno di 
su suegro, Sr. Francisco Curiel, 
a conta cu ainda e botonnan 
aki tabata ser haya. Sr. Curiel 
tabata biba na Boton 9. Su yiu 
222 muhe, Jacinta Maduro-Curiel, 
“22 casa di 





Martina Maduro ta mustra un coyar 


Foyan y nan yiu Martina tabatin un coleccion chikito di obranan di man di e 
Indjannan di antes. Nan yiu, Tommy, e tempo ey ainda tabata sa unda pa 
haya e botonnan ey. 


Sr. Curiel kenda a traha den construccion di e prome tankinan di Lago na 
aña 1926, ganando Fls.2.50 pa dia ta conta algo tocante e botonnan: “Hopi 
di e botonnan aki di un buraco a ser haya den pasado na Sero di Boton situa 
den mi tereno. Mi a bin biba aki banda desde 1908, pero e nomber ya 
tabata existi hopi tempo prome cu esey. Mi ta kere cu esaki ta e unico luga 
na Aruba unda Indjannan a traha e tipo di obra di man aki. E botonnan aki 
na Boton tabata y ainda ta un proyecto interesante di investigacion pa 
arkeologonan cu ta specialisa den cultura Indjan. Pero nan a bira hopi scars, 
como cu centenaries di nan a ser piki pa esnan curioso pa inclui den nan 
coleccion.” 

